JohanHeinsen/ENO huggingface dataset:
Viborger Samler, 1845-03-06
Torsdagssummeret af Kjøbenhavnsposten er lagt under Beslag, formodentlig paa Grund af en efter Kieler Correspondenzbl." meddeelt Artikel og Øresundstolden; da det forresten ogsaa indeholdt en Artikel om den Tribut, som Keiseren af Marocco hidtil har oppebaaret af Danmark, nemlig om hvad desangaaende er anført i Budgettet for 1845, og da begge disse to Sager vel forekomme Gjennem synet at være lige kildne, saa har det maaskee ogsaa været den sidste, eller dem begge, som staaende ved Siden af hinanden, der have foranlediget Beslaget. (Kbhp.) Fædrel." bemærker: "Det kgl. Cappels Medlemmer have et Prærogativ, der i Principet synes baade uretfærdigt og uhensigtsmæssigt, nemlig: at de have udelukkende Ret til de ledige Organist og Stadsmusikantposter i Provinds byerne. Det kan i tidligere Tid maaskee have været nødvendigt paa denne Maade at begunstige Udviklingen af et enkelt dygtigt musikalsk Jnstitut i Landet; men det er iøinefaldende, at en saadan Bestemmelse maa virke hemmende paa den musikalske Udvikling i Provindserne, naar saaledes, som nu er Tilfældet, Jnteressen for denne engang er vakt. At være Medlem af Capellet og en dygtig Executeur paa et enkelt Jnstrument, indeholder i og forsig ikke megen Garanti for almindelig musikalsk Dygtighed, og det er utvivlsomt, at der allerede nu i Almindelighed er dygtigere Concurrenter tilstede, endogsaa i selve Provindserne, end de enkelte af Capellets Medlemmer, der undtagelsesviis attraae Forflyttelse; hvilket Forhold naturligviis vil stige, naar den nævnte illiberale Bestemmelse blev ophævet, og Musikerne i Provindsbyerne, ved at erhverve sig overveiende musikalsk Dygtighed, ogsaa kunde have nogenlunde sikker Udsigt til fast Ansættelse i de nævnte Embeder."
Viborger Samler, 1845-03-06
Af Hertugdømmernes Journaler erfarer man, at den under Tiedemanns Styrelse oprettede Bank, eller det saakaldte "Schleswig Holsteinische Banqvier-Geschaft in Flensburg, med Held sætter et nyt Slags Pengesedler i Omløb.
Viborger Samler, 1845-03-06
Det er nemlig nu af den i Flensb. Zeit." aftrykte Formular til de paa Jhændehaveren lydende Sigtvexler, som dette Jnstitut udsteder, klart, at disse ikke anderledes end ved Ordet Vexel adskiller sig fra virkelige Banksedler. Men deri er en høist vigtig Forskjel, at Massen af autoriserede Bancosedler ved Octroi og Love er begrændset og controlleret, medens det nye Circulationsmiddel uden Control kan forøges i det Uendelige til største Skade for den med saa store Offere tilveiebragte Orden i vort Pengevæsen, Vi tvivle ikke om, at Nationalbankens Direction med Energi vil optræde imod hiint Misbrug, som indeholder en aabenbar Omgaaelse af det kongelige Forbud imod den intenderede slesvigholsteenske Landbanks attraaede Ret til at udstede Pengesedler, og tillige er en Elusion af de vigtige Statsgrunde, hvorpaa dette Forbud er bygget. (Bl. Td.)
Viborger Samler, 1845-03-06
Valfarten fra Kbhvn, til Trekroners Batteri er meget levende i denne Uge. Man kjører endogsaa derud med Kaner. Hr. Conditor Meyers elegante Pavillon, der er saa fortrinligt beliggende i Esplanaden lige ved Toldboden, er stærkt besøgt i denne Tid. – Tvende danske Studenter, som vilde giøre en Konetour fra Kjøbenhavn til Malm, formenes at være druknede underveis. (Flp.) I Nærheden af Fredriksberg skal i disse Dages stærke Frost en Kone med et lille Barn ved Brystet være ihiel frossen paa Landeveien. Hr. Pastor Friis i Handrup i Sjælland, om hvis Forhold til en Bonde der af Sognet, Huusmand Mads Larsen, "Flyveposten forleden fortalte sælsomme Ting, som et Exempel paa den Maade, hvorpaa Præstemyndighed ofte giør sig gjældende, erklærer nu i den berlingske Tidende, at han agter at drage Redacteuren af førstnævnte Blad til Ansvar for Domstolene for de i bemeldte Inserat indeholdte ærerørige Beskyldninger imod ham og for de paa hans Embedsførelse gjorte Angreb, foranlediget ved de bemeldte Mads Larsen idømte Mulcter for hans Børns ulovlige, gjennem over 2 Aar uafbrudt fortsatte Skoleforsømmelser, Af Flensborg Av. sees, at Prindstatholderen har besøgt en af det Müller-Orlamundiske Selskabs Forestillinger.
Viborger Samler, 1845-03-06
J Torsdags i forrige Uge faldt i Haderslev Politiretsdom i P. H. Lorenzens Sag imod Borgerforeningens Directeurer, der aldeles imod dette Selskabs Love havde foranlediget Klageren udelukket af Foreningen og saaledes tilføiet ham en Æreskrænkelse, imod hvilken han i bemeldte Sag søgte en nødvendig, retfærdig Opreisning.
Viborger Samler, 1845-03-06
Politiretten kom imidlertid til det Resultat, at Klageren, var med sin ubegrundede Klage, at afvise og skyldig at betale Sagens Omkostninger. Lorenzen vil appellere. (Do.) Afdøde Stænderdeputeret Auditeur R. Roulund til Store-Restrup var en Bondesøn fra Roulund i Fyen; men Faderen drog senere til Odense, hvor han etablerede et Gjæstgiveri. J Embedstanden tilbragte Auditeur Rou lund kun et kort Tidsrum, som Auditeur ved Prinds Ferdinands Dragoner, der dengang garnisonerede paa Sjælland. Senere kjøbte han Løvegaard i Sjælland, som han dog i den for Landeiendomsbesiddere saa ulykkelige Periode forlod og kjøbte, uden Udtælling, ja endog med en Beholdning i Jordebogskassen, for c. 70 til 80,000 Rbd. Store-Restrup, som nu i uforandret Stand anslaaes til 3 Tdr. Guld. Roulund sidste Række Aar vare betrængte af Sygdom, der tilsidst udslukte hans Livskraft. (Alb. A.) Endeel af Thisteds og Omegns Honoratiores og Borgere havde, efter Thist. Av., den 22de f. M. indfundet sig for at bevidne den ærværdige Olding, Conferentsraad Faye, deres Lykønskning til hans 85de Fødselsdag. Allerede i over 2 Aar fængsledes denne gamle Mand til Sygeleiet, og man veed ikke hvad man meest skal beundre, enten den Taalmod, hvormed han bærer sine Lidelser, eller den sjeldne Aandskraft, som uagtet hans nedbrudte Sundhed endnu bestandig vedligeholder sig hos ham. Afvigte 4de Decbr. f. A. feirede han og Frue deres Guldbryllupsfest, hvilken, da han var fængslet til Sygeleiet, blot kunde høitideligholdes i en snæver Kreds blandt enkelte Venner og Familie. N. C. Kiær i Thisted anmoder i Byens Avis Toldbetjent J......, der er saa forekommende imod Fruentimmer, om at lade hans (Kjærs) Tjenestepiger, naar de komme til Bommen, slippe for Erlæggelsen af anden Afgivt, end den Anordningerne tilholde.
Viborger Samler, 1845-03-06
Udnævnelser. Under 26de f. M. har Hs. Maj. allernaadigst tilladt Forvalter Houg at udtræde af Tiendecommissionen for Frederiksborg District og Horns Herred og derhos udnævnt Forvalter ved Krabbesholm, Examinatus juris J. C. Andresen til Medlem af bemeldte Tiendecommission. Under 27de f. M. har Hs. Maj. allern, beskikket Overauditeur G. A. R. Stricker, Auditeur, og Regnskabsfører ved den 11te Linie-Jnfanteri-Bataillon, til Borgermester og Byfoged i Ribe, samt til Birkedommer i Riberhuus Birk, og Protocolsecretair i Høiesteret, C. M. Crone, til Herredsfoged og Skriver i Skads Herred. Under f. D. har Hs. Maj. allernaadigst beskikket Reservelæge ved St. Hans Hospital paa Bidstrup J. S. Øgmundsen til Districtslæge i Ribe. Under f. D. har Hs. Maj. allern, beskikket Exam. juris og forhenværende surnumerair Assistent ved Gouvernementet over de danske Besiddelser paa Kysten af Guinea, A. C. W. Herbst til Jnspecteur ved Hammershuus Fyr og Toldcontrolleur i Sandvig, mod at han stiller befalet Sikkerhed for Pengeforvaltningen og Oppebørselen.
Viborger Samler, 1845-03-06
Handels= og Skibs=Efterretninger. Kjøbenhavn, den 1ste Marts. Samfærdselen med Nabolandet over Jsen vedbliver, daglig ankommer der Kaner, især fra Landskrone, med Reisende, og de expederes sædvanlig samme Dag tilbage igjen, tildeels med Gods. - J Morges var det 13 1/2 Kulde paa Toldboden. (Bl. Tid.)
Viborger Samler, 1845-03-06
Helsingør, den 26de Febr. Ved Stormen igaar Nat blev Sund-Jsen nordfra presset ind mod Kronborg Pynt, og skruede sig sammesteds op i Dynger, høiere end Fæstningsvolden, hvorved 2de Baade bleve endeel beskadigede. Forøvrigt er Jislaget imellem Helsingør og Helsingborg fast, og Passagen paa samme meget levende, saa at Gaderne her idag vrimle af vore svenste Gjenboer, man anslaaer deres Antal til over 500; ogsaa et Par Kaner ere idag ankomme hertil fra Sverrig. (Hls. Av.) Roeskilde Apothek, hvortil hører Rettighed til Gjæstgiveri, vil i Slutningen af Marts d. A. paa en dertil nærmere be rammende Dag, blive stillet til een eneste Auction, saaledes at det af Kjøberen kan tiltrædes til 1ste Mai. Aarhuus, den 3die Marts. Mandskabet af en preussisk Brig, som er forliist ved Grenaa, omtrent udfor Treaa Mølle, er forleden Dag passeret herigjennem. – Man har i nogle Dage herved Strandkanten seet store Skarer af Edderfugle, af hvilke mange have været saa forkomne, at de have ladet sig fange med Hænderne. (Ah. Av.)
Viborger Samler, 1845-03-06
Døde. Kjøbenhavn: Justitsraadinde Elisabeth Nellemann, f. Juul, 79 Aar; Justitsraadinde S. M. Nissen, f. Olsen, 76 Aar; forhenværende Silke= og Klædekræmmer Johannes Petersen, 20 Aar; Bud ved Hof= og Stadsretten, Hans Nielsen Hjembech, 56 Aar; Magdalene Rebekke Lobsin, f. Bang. Helsingør. Sophie Christine Otto, 37 Aar. - Hirschholm; Skomagermester Andreas Jacob Dobernowsky, 78 Aar. - Rederslev, Skolelærer og Kirkesanger Jens Hansen, 50 Aar. - Tranekjær paa Langeland: Forst- og Jagtjunker, Grev Christian af Ahlefeldt-Laurvig. – Odense, Marie Sanderum, f. Petersen; Albertine Caroline Marie Dreyer, f. Filter, 25 Aar. Sarup Skole: Organist Jørgen Larsen Friis, 73 Aar. - Veile, Slagtermester Simon Lindner, 30 Aar; Enkemadame K. B. Havemann, f. Winding, 82 Aar. - Ribe: Stiftsprovst Dr. phill. Frost, R. af D., 65 Aar. - Horsens; Smedemester Jochum Nielsen, 98 Aar. - Gunderupgaard. Mad. C. Weinschenck, f. Kjerulff. - Aldershvile pr. Thisted, Enkefrue Ane Cathrine, sal. Kjerulf, f. von Lüttichau, 20 Aar. - Schwansen i Mecklenborg, Schwerin, von Ladiges, 58 Aar.
Viborger Samler, 1845-03-06
Paa fjerde Fredag i Faste prædiker Hr. Pastor Silverberg Søndresogns Kirke.
Viborger Samler, 1845-03-06
AVERTISSEMENTS. Da en Portion paa 4 Rbd. 40 Sk. af Rectorinde Jessens Legat til Fattige er ledig, indkaldes herved overeensstemmende med Fundatsen den eller dem af den ostenfeldske, reenbergske eller jessenske Familie, som maatte ønske at nyde den nævnte Portion, til at melde sig inden førstkommende Mai Maaneds Udgang med de fornødne Beviisligheder hos undertegnede Stiftsprovst R. M. Ursin. Viborg, den 26de Februar 1845. Remonte-Commissionen opholder sig: i Fredericia den 10de Marts, i Veile den 12te dito, i Horsens den 13de dito, i Skanderborg den 14de dito, i Aarhuus den 15de dito, i Grenaa den 18de og 19de dito, i Randers den 22de dito, i Hobro den 25de dito, i Nibe den 27de dito, i Løgstor den 29de dito, i Aalborg den 31te Marts og 1ste April, i Vesterbrøndeslev Kroe den 2den April, i Hjørring den 4de og 5te dito, i Sæbye den 7de dito, i Hjallerup Kroe den 9de dito, i Thisted den 12te dito, i Nyekjøbing den 14de dito, i Skive den 16de dito, i Holstebroe den 19de dito, i Lemvig den 21de dito, i Ringkjøbing den 23de dito, for at indkjøbe Remonteheste til Cavalleriet og Artilleriet, men meest til Cavalleriet, hvoriblandt Officeerheste og Trompeter skimler. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning, have et godt Fodskifte og rene Been, Høiden maa ikke være under 10 Qvarteer dansk Anlægsmaal, men vel derover; Laarige Heste maa ikke maale over 10 Qvart, 1 Tomme. Alderen for Cavallerie- og Artillerie Rideheste maa være 4, 5 og 6 Aar, for Trækheste til Artilleriet, 5, 6 og 7 Aar. Hestene maae være i god Foderstand. For usynlige eller skjulte Feil, saasom Krybbebider, Kuller, Engbrystighed m.m. maa Sælgeren indestaae. Haderslev, i Remonte=Commissionen, den 25de Febr. 1845. C. W. v. Düring, Præses for Remonte-Commissionen.
Viborger Samler, 1845-03-06
En grøn silke Pengepung er igaar tabt paa Gaden med omtrent 3 Rbd. i, som den retsindige Finder bedes, imod en passe de Douceur, at aflevere paa Bogtrykkeriet.
Viborger Samler, 1845-03-06
En skikkelig Dreng, af honette Forældre, kan blive antaget i Lære hos Guldsmed Schøyder.
Viborger Samler, 1845-03-06
En god durabel Rulle i complet Stand, ønskes tilkjøbs. Bogtrykkeriet anviser.
Viborger Samler, 1845-03-06
Placat. Onsdagen den 19de d. M., Eftermiddag Kl. 3, bliver paa Viborg Raadhuus foretaget Auction over en Deel for Kongelige Skatter og Communeafgivter udpantet Løsøre, bestaaende af: Chatoller, Dragkister, Commoder, Kakkelovne, Sengeklæder, Kjøkkenredskaber, Heste, Vogne, m. m. m. imod Betaling ved Hammerslaget. E. Selmer. Viborg, den 5te Marts 1845.
Viborger Samler, 1845-03-06
Placat. Onsdagen den 12te d. M., Formiddag Kl. 11, bliver ved Licitation paa Viborg Raadhuus opbudet Muur- og Smedearbeide med Materialier til Opførelse af 4 grundmurede Piller ved Jndgangsporten til Kirkegaarden. Conditionerne erfares ved Licitationen og ere, tilligemed Overslag og Tegning, forinden til Eftersyn her paa Comptoiret. E. Selmer. Viborg, den 3die Marts 1845. Onsdagen den 26de Dennes, Formiddag Kl. 10, bliver paa Skive Raadstue holdt Skiftesamling i Boet efter afdøde Thomas Pedersen af Skive, for at tage Bestemmelse om en Fordring skal indlades ved Domstolene eller afgjøres ved Forlig. Hvilket herved bekjendtgjøres til alle Vedkommendes Efterretning. Horn. Skive, den 1ste Marts 1845.
Viborger Samler, 1845-03-06
Ved Proclama af Dags Dato, som vil blive snarest muligt læst inden vedkommende Retter, ere Creditorerne i afdøde Selveiergaardmand Niels Poulsen Riise's og afdøde Enkes Cathrine Marie Olesdatter Winthers fælles Boe af Svenstrup Bye og Sogn, Hornum Herred, Aalborg Amt, indkaldte med 12 Ugers Varsel til at anmelde og bevise deres Fordringer for undertegnede Skifteforvalter. Hvilket herved endvidere bekjendtgjøres. Lynge. Nibe, den 24de Februar 1845.
Viborger Samler, 1845-03-06
Ved Proclama af Dags Dato, som vil snarest muligt blive læst inden vedkommende Retter, ere Creditorerne i afdøde Selveiergaardmand Jens Sørensen Brinckes Boe af Skudshalegaard i Dall Sogn, Fleskum Herred, Aalborg Amt, indkaldte med 12 Ugers Varsel til at anmelde og bevise deres Fordringer for undertegnede Skifteforvalter. Hvilket herved endvidere bekjendtgjøres. Nibe, den 24de Februar 1845. Luge.
Viborger Samler, 1845-03-06
Fallissement. At Kjøbmand Laurit, Kjær, eller Kjer, her af Byen, har overgivet sit Boe, som Fallitboe, til undertegnede Skifterets Behandling, og har forladt Byen, uden at hans Opholdssted vides, bliver herved bekjendtgjort. Boets Debitorer advares om, at de ikke til Andre, end til undertegnede Skifteforvalter, betale hvad de ere Fallenten eller Boet skyldige enten i Boggjæld, eller efter Haandskrivt, eller paa anden Maade, da de ellers ville udsætte sig for Tab og Ansvar.
Viborger Samler, 1845-03-06
Ligeledes advares Enhver, som maatte være i Besiddelse af Sager, tilhørende Fallenten eller Boet, eller maatte have taget saadanne i Forvaring, ufortøvet derom at gjøre skrivtlig Anmeldelse til Undertegnede. Skifteretten i Lemvig, den 25de Febr. 1845. Gundelach.
Viborger Samler, 1845-03-06
Ved Avisens Slutning, Eftermiddag Kl. 6, manglede endnu Kjøbenhavnsbrevpost og Pakkepost for i Dag.
Viborger Samler, 1845-03-08
Nr. 38.
Viborger Samler, 1845-03-08
73 Aarg. Kongelig allernaadigst privilegeret Fiborg Stifts-Tidende. Forsendes med Brevposten i Danmark og Hertugdommerne. Løverdagen den 8de Marts 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-03-08
Nyeste Postefterretninger. Schweiz. Den engelske Udenrigsminister, Lord Aber den, har tilstillet den engelske Gesandt ved Forbundsdagen en Note, der efter Lordens Ordre er tilstillet Forbundspræsidenten Mousson. Det hedder i denne Skrivelse: "Agtelse for Cantonalregjeringernes Uafhængighed og Souverainetet vil sikkert til enhver Tid afholde Hs. Majestæts Regjering fra at udtale Raad eller Anskuelser, der kunde ansees som en Jndblanden i Schweiz's indre Anliggender. Desuagtet maa Hs. Majestæts Regjering befrygte, at en Vedvaren af den nuværende Gjæring vil tilsidst indvikle Schweizerforbundet i Forhold, hvis mulige Jndtræden berettige til Frygt for Forbundets Opløsning...
Viborger Samler, 1845-03-08
Det er øiensynligt, at Opløsning af Forbundet tidligere eller sildigere maa bevirke Nødvendigheden af atter at omdanne Schweizerforbundet efter en anden Form...
Viborger Samler, 1845-03-08
Denne Depesches Jndhold har i Staden Zürich vakt stor Glæde iblandt de conservative Cirkler i Staden, men er iøvrigt optaget med Kulde af det øvrige Publicum.
Viborger Samler, 1845-03-08
Journalen National melder fra Bologna (den 18de Febr.), at de 20,000 Md., som ere paa Marschen for at forstærke den østerrigske Hær i Jtalien, have tillige den særegne Bestemmelse at skulle tjene til at danne en Militair cordon ved Schweiz's Grændse.
Viborger Samler, 1845-03-08
Ere vi vel underrettede, hedder det i en Artikel fra Donau i Augsb. Allg. Zeit., da vil den sardinske Regjering ufortøvet opstille et Troppecorps ved Grændsen af Schweiz; Østerrig vil følge dette Exempel; Besættelsen, af Grændsen ved Storhertugdømmet Baden vil finde Sted ved tydske Forbundstropper, og hvad Frankerig vil foretage, vil snart vise sig. Revue de Paris forsikkrer, at Grev Rossis overordentlige Mission til Rom har til Formaal at formaae Paven til at gjøre sin Auctoritet gjeldende imod Biskop perne og Jesuiterne.
Viborger Samler, 1845-03-08
De dissenterende Cantoner i Waadtergesandtskabets Creditivanliggende vare: Lugern, Zug, Uri, Unterwalden, St. Gallen, Wallis, Neuenburg, Freiburg, Schwyz og Basel Staddistrict ( 1/2 St.)De nyeste Efterretninger fra Landdagen haves fra Zürich den 27de Febr. Petitionerne fra Cantonerne Bern, Glarus, Solothurn, Schafhausen, Aargau, Thurgau, Waadt og Genf om Jesuiternes Uddrivelse tælle 80,000 Underskrifter.
Viborger Samler, 1845-03-08
Spanien. Det er den franske Journal La Presse der meddeler de detaillerede Efterretninger om Sammensværgelsen i Vittoria, der maa ansees som et mi itairiske og Ayacuchos Mytteri, indledet af nogle, nu i Regimentet Palencia, tidligere i det bekjendte Luchhana-Regiment staaende Officerer, hvis Plan gik ud paa at proclamere Esparteros Regentskab. De Skyldige, der skulle have staaet i Correspondence med den berømte Linage, som skal opholde sig i Bayonne, og General Rodil, som har taget Bopæl i Bordeaux, ere sandsynligviis henrettede, da den den 18de Febr. fra Madrid afreiste General Jose de la Concha er Overbringer af de strengeste Jnstructioner.
Viborger Samler, 1845-03-08
Storbritannien og Jrland. London, den 26de Febr. Et af Gibson foreslaaet Amendement og Fortsættelse af en og samme Told paa fremmede og britiske Colonialsukkere er forkastet med 211 imod 8 Stemmer. Endog Lord Russell og flere betydende Medlemmer af Whigpartiet stemte imod Gibsons Amendement, Duncombes Andragende om at afhøre de Postofficianter, der have aabnet hans Breve, stod den 23de paa Ordenen, men kunde paa Grund af et stort Antal ældre Motioner ikke vente at blive forhandlet. Oppositionsjournalerne sysselsætte sig imidlertid ivrigt med Brevanliggendet, isærdeleshed for saa vidt det har Hensyn til den mislykkede Opstand i Jtalien. The Globe siger om Sir Rob. Peel, at han har to Tunger i een Mund, og udhæver, at Sir Rob. Peel har i de sidste af ham i hiint Anliggende afgivne Erklæringer i Underhuset listigen forbigaaet det Spørgsmaal, om Brødrene Bandieras, efterat den britiske Regjering havde underrettet den østerrigske om de Sammensvornes Planer, vare derom advarede af den britiske Regjering. Denne Annonce af the Globe har vakt stor Sensation, saa meget mere som et i Morn. Chron indrykket Brev fra Mazzini udtrykkelig udhæver, at hine ulykkelige Brødre og Consorter ere blevne forraadte af en vis Bocchicampi, der havde sluttet sig til dem, og at den britiske Regjering har havt Kundskab om dette Forræderi, Sidney Smith, Canonicus ved St. Pauls Kirken, er afgaaet ved Døden. Han var en udmærket lærd og tilligemed en høi Grad af Vittighed begavet Mand. J Forening med Lord Jefferies, Lord Brougham og Sir James Mackintos begrundede han i sin Tid den vidtberømte Edinburgh Review.
Viborger Samler, 1845-03-08
Hertugen af Wellingtons ældste Broder, Pairen Greve af Mornington er død i en Alder af 82 Aar. Tidligere førte han Titlen Lord Maryborough, og har kun beklædt underordnede Embeder. I Peels korte Ministerium 1834 og 35 fungerede han som Generalpostmester. Repealsagens Fremgang trues, da Daniel O'Connell og Smith O'Brien ere blevne uenige. Begges Venner skal det imidlertid være lykkets at bevirke en i det mindste foreløbig Udsoning. O'Connell havde nemlig strax efter Throntalens Bekjendtgjørelse erklæret, at man i hele Landet maatte arbeide paa at faae Petitioner istand for i disse at forlange, at de nye Universiteter i Jrland skulle overdrages til Jesuiterne; imod denne Eensidighed og Jntolerance havde Smith O'Brien erklæret sig med det Tilføiende, at han strax vilde udtræde af Repealassociationen, naar O'Connell ikke fraveg sin Mening om hiint Anliggende. Frankerig. Paris, den 27de Febr. (Over Frankfurt am Main og Holland; den directe Post fra Paris var ei ankommen til Hamborg.) Marschal Bugeaud vil den anden Marts forlade Paris for at overtage Commandoen over Hæren i Algerien.
Viborger Samler, 1845-03-08
J de til Schweiz stødende Militairdivisioner skulle Bevægelser finde Sted. Villemain er nu restitueret; han har atter tiltraadt sine Functioner som bestandig Secretair ved Videnskabernes Academie.
Viborger Samler, 1845-03-08
Hamborg, den 4de Marts. Londonerposten af 28de Febr. er endnu ikke ankommen.
Viborger Samler, 1845-03-08
I Konigsberg har en heftig Jldebrand ødelagt Galehospitalet for Fruentimmer, Jnspecteurens Bopæl, Sygehuset for Haandværkere og et privat Huus. Den strenge Kulde lagde uovervindelige Hindringer i Veien for Jldens Slukning. Tre Personer have tilsat Livet.
Viborger Samler, 1845-03-08
J Freienthaler Jernværket, i Kredsen Solingen i Nederrhinsmedes nu Jern-Skosaaler, der skulle være billigere, stærkere og lettere end Lædersaaler.
Viborger Samler, 1845-03-08
En fransk Skibsfører vil paa Øen Possession have gjorden Opdagelse, at Guano ingenlunde er Fuglemog, men Bestanddele af utallige Pinquiners og Søkalves Kroppe. Paa denne Øe er Forraadnelsen ikke skredet saa langt frem som paa Jchaboe, hvor Alt er blevet til en feed Masse.
Viborger Samler, 1845-03-08
Det sidste Maskebal paa det store Theater i Bologna kunde saare let have faaet en høist sørgelig Ende. Da man nemlig Dagen efter Ballet opbrækkede det i Anledning af Ballet lagte elastiske Gulv, fandt man en med Krudt fyldt Kasse, og ved Siden deraf et stort Antal chemiske Svovlstikker, der vare henlagte saaledes at de skulde have antændt sig ved Frictionen af det under Dandsen, sig hævende elastiske Gulv. Kun ved en sjelden Lykke blev denne djævelske kan forstyrret; de Nederdrægtige, der havde henlagt de let fængende Sager, havde sikkert gjort Regning paa at stiæle under den ved den tilsigtede Explosion udbrudte Forvirring. J de italienske Theatre ere Logerne nemlig indrettede som Salons, hvori der gives splendide Soupers, i hvilke man ved prægtigt Sølvservice søger at overgaae hinanden. Vel har Politiet arresteret mange Jndivider, men hidtil er det ikke lykkedes at opdage Forbryderne.
Viborger Samler, 1845-03-08
Professor Lephius melder fra Theben i Ægypten, at han der den 6te Jan, har opdaget i S. V. en Comet, som man sandsynligviis ikke kunde iagttage i Europa.
Viborger Samler, 1845-03-08
Fra Thorn meldes, at 2 Geistlige i Storhertugdommet Posen have tilligemed deres Menigheder løsrevet sig fra Rom og sluttet sig til de apostolisk catholske Christne. Ogsaa i Elder feld har der dannet sig en apostolisk catholsk Menighed.
Viborger Samler, 1845-03-08
Fra Breslau meldes under 23de Febr., at den i denne Sta constituerede christelige catholske Menighed tæller 600 Medlemmer og venter Regjeringens Samtykke. Midlertidig har Stadens Magistrat anviist den nye Menighed Kirken i Stadens Fattighuus til Gudstjeneste.